Rangsang Tuban (Hanacaraka)/Kaca 27


Alihaksara
/kaca 027/

kacariyos ; sang prabu hertambang ; putranipun namung satunggal ; putri ;  dinama nama dadosa sekaring pura ; ajejuluk retna wayi ; 
pinretek ing piwulang kawruh pangrehing praja ; sarta anggeranggering nagari ;  punapa dené  kagunaning perang ; sampurna ḍateng pamasanging byaha kalawerit ;  awit karsanipun sang prabu ; sanadyan putri ginaḍang agentosi kaprabon ;  kaṭah para ratu ingkang sami ngebun ebun enjing ; ajejawah sonten ;  nanging sami tinulak ; awit kekudanganipun sang prabu ingkang putra kramaa satriyadi ingkang wicaksana ;  berbudi ; bawa laksana ; dadosa embaning praja ; 
sawontenipun sang pangéran warihkusuma ; sang prabu kagungan osik ; karsa munḍut mantu ḍateng sang pangéran ;  ing wand sonten ; sang pangéran dipun timbali ḍateng ing panepen ;  sang pangéran gita ; anyana yen wontĕn padamelan perlu ;  lajĕng sowan malebet ; kaaturaken ing parekan lajĕng katimbalan ;  sang prabu pinarak ijen ; wontĕn ing kamar panyeratan ;  pangandikanipun," pangéran ; apa sira sumurup kang adadi karsaningsun nimbali marang sira?"

jv Basa Jawa (Javanese)
Rangsang Tuban